ਜਮੀਲਾ ਹਾਸ਼ਮੀ
ਜਮੀਲਾ ਹਾਸ਼ਮੀ (1929/1934 – 1988) ਇੱਕ ਪਾਕਿਸਤਾਨੀ ਨਾਵਲਕਾਰ ਅਤੇ ਨਿੱਕੀ ਕਹਾਣੀ ਲੇਖਕ ਸੀ। ਉਸਨੇ ਉਰਦੂ ਵਿੱਚ ਆਪਣਾ ਪਹਿਲਾ ਨਾਵਲ ਆਤਿਸ਼-ਏ-ਰਫ਼ਤਾ ਲਿਖਿਆ ਜੋ ਇੱਕ ਟੀਵੀ ਸੀਰੀਅਲ ਵਿੱਚ ਦਿਖਾਇਆ ਗਿਆ ਸੀ। ਉਸਨੇ ਬਾਅਦ ਵਿੱਚ ਤਲਾਸ਼-ਏ-ਬਹਾਰਾਂ ਲਿਖਿਆ, ਜਿਸ ਨੇ ਬਾਅਦ ਵਿੱਚ ਆਦਮਜੀ ਸਾਹਿਤਕ ਪੁਰਸਕਾਰ ਜਿੱਤਿਆ। ਉਸਨੇ ਰੰਗ ਭੂਮ, ਅਤੇ ਆਪ ਬੀਤੀ-ਜੁਗ ਬੀਤੀ ਵਰਗੀਆਂ ਨਿੱਕੀਆਂ ਕਹਾਣੀਆਂ ਵੀ ਲਿਖੀਆਂ, ਨਾਲ ਹੀ ਨਾਵਲ ਜਿਵੇਂ ਕਿ ਅਪਨਾ ਅਪਨਾ ਜਹਨੁਮ ਅਤੇ ਰੋਹੀ ਸਿਰਲੇਖ ਵਾਲਾ ਇੱਕ ਬਿਰਤਾਂਤਕ ਵਾਰਤਕ ਗਲਪ ਵੀ ਲਿਖਿਆ। ਉਸ ਦਾ ਜਨਮ 1934 ਵਿੱਚ ਅੰਮ੍ਰਿਤਸਰ, ਬ੍ਰਿਟਿਸ਼ ਭਾਰਤ ਵਿੱਚ ਹੋਇਆ ਸੀ। ਕੁਝ ਲੋਕਾਂ ਦਾ ਕਹਿਣਾ ਹੈ ਕਿ ਉਸਦਾ ਜਨਮ 1929 ਵਿੱਚ ਹੋਇਆ ਸੀ। ਉਪ-ਮਹਾਂਦੀਪ ਦੀ ਵੰਡ ਤੋਂ ਬਾਅਦ, ਉਹ 1947 ਵਿੱਚ ਪਾਕਿਸਤਾਨ ਚਲੀ ਗਈ ਅਤੇ ਸਾਹੀਵਾਲ ਵਿੱਚ ਵਸ ਗਈ, ਹਾਲਾਂਕਿ ਉਹ ਲਾਹੌਰ ਚਲੀ ਗਈ ਜਿੱਥੇ ਉਸਨੇ ਫੋਰਮੈਨ ਕ੍ਰਿਸਚੀਅਨ ਕਾਲਜ ਤੋਂ ਅੰਗਰੇਜ਼ੀ ਸਾਹਿਤ ਵਿੱਚ ਮਾਸਟਰ ਦੀ ਡਿਗਰੀ ਪ੍ਰਾਪਤ ਕੀਤੀ। ਉਸਨੇ ਸਰਦਾਰ ਅਹਿਮਦ ਅਵੈਸੀ ਨਾਲ ਵਿਆਹ ਕੀਤਾ ਜਿਸ ਤੋਂ ਉਸਦੀ ਇੱਕ ਧੀ ਆਇਸ਼ਾ ਸਿੱਦੀਕਾ ਹੈ।